text: Lego vil have kvinder i ledelsen
  02 november 2012 kl. 08.23
  Lego topledelse består af 22 mænd. Nu vil koncernen undersøge, hvordan der kommer flere kvinder i ledelsen.
  Til det har Lego nedsat en taskforce. I den sidder repræsentanter fra koncernledelsen samt kvinder længere nede i hierarkiet, oplyser Legos kommunikationschef Charlotte Simonsen.
  Taskforcen ser nærmere på årsager til fraværet af kvinder i koncernledelsen, og hvad der kan gøres ved det.
  Lego?s ellers så roste topchef, Jørgen Vig Knudstorp, kom i oktober i modvind, da Berlingskes Business Magasin fortalte, at han kun havde valgt mænd til de øverste poster.
  Knudstorp sagde ellers i 2007 ja til en regeringsanmodning om at blive ?ambassadør for flere kvinder i ledelse?.
  